جیمز کک

جیمز کک  (پیدائش: 27 اکتوبر 1728ء – وفات: 14 فروری 1779ء) ایک انگریز مہم جو، جستجو گر، جہاز راں اور نقشہ نگار تھے۔ شاہی بحریہ میں کپتان کے عہدے پر رہتے ہوئے انھوں نے بحر الکاہل کے تین بحری سفر کیے اور آسٹریلیا کے مشرقی ساحلوں اور جزائر ہوائی پر پہنچنے والے پہلے یورپی شہری بنے۔ انھوں نے دنیا کے گرد پہلا مکمل طور پر اندراج شدہ چکر لگایا اور نیوفاؤنڈلینڈ اور نیو زیلینڈ کا نقشہ بنایا۔

انھوں نے 1755ء میں شاہی بحریہ میں شمولیت اختیار کی اور سات سالہ جنگ میں حصہ لیا اور بعد ازاں محاصرۂ کیوبک کے دوران دریائے سینٹ لارنس کے داخلے کے بیشتر علاقے کا معائنہ کیا اور نقشے بنائے۔

انھوں نے یورپ کے نقشوں پر پہلی بار متعدد نئے علاقوں اور جزائر اور ساحلی علاقوں کو شامل کیا۔ بہترین جہاز رانی، تحقیق و نقشہ نگاری کی اعلیٰ صلاحیتوں، حقائق کی تصدیق کے لیے خطرناک ترین مقامات کی تلاش (مثال کے طور پر بار ہا مدار قطب جنوبی (Antarctic Circle) اور گریٹ بیریئر ریف کے سفر)، خطرناک صورت حال میں قیادت کی بہترین صلاحیت اور توقعات سے کہیں بڑھ کر کام کرنے کے باعث انھیں مہمات میں بھرپور کامیابی ملی۔

پہلی مہم میں آسٹریلیا کے مشرقی ساحلوں اور نیو زیلینڈ کو دریافت کرنے بعد دوسری مہم میں 17 جنوری 1773ء کو مدار قطب جنوبی میں پہنچنے والے اولین افراد میں سے ایک بن گئے۔ اس مہم میں انھوں نے جنوبی جارجیا و جنوبی سینڈوچ جزائر بھی دریافت کیے۔ انٹارکٹیکا کو دریافت کرنے کے بعد وہ جہاز کے لیے تازہ رسد حاصل کرنے کے لیے تاہیتی پہنچے۔ 1774ء میں انھوں فرینڈلی جزائر، جزیرہ ایسٹر، جزیرہ نورفوک، نیو کیلیڈونیا اور وانواتو پہنچے۔

تیسرے سفر میں وہ جزائر ہوائی پہنچنے والے پہلے یورپی بنے۔ جہاں 1779ء میں مقامی افراد کے ساتھ جھڑپ میں مارے گئے۔

امریکا کی خلائی شٹل اینڈیور (Endeavour) جیمز کک کے پہلی مہم کے جہاز ہی سے موسوم ہے۔

وسط|تصغیر|700px|کپتان جیمز کک کے تین بحری سفر۔ سرخرنگ پہلے سفر، سبزدوسرے اور نیلاتیسرے سفر کو ظاہر کرتا ہے۔ آپ کے مارے جانے کے بعد آپ کے گروہ کے اراکین کا سفر دندانے دار نیلے رنگ میں نمایاں کیا گیا ہے۔

 حوالہ جات 


زمرہ:اٹھارہویں صدی کی انگریز شخصیات
زمرہ:اسکاٹش نسب کی انگریز شخصیات
زمرہ:انگریز مستکشفین
زمرہ:انگریز ملاح
زمرہ:انگریز نقشہ نگار
زمرہ:بحری کپتان
زمرہ:برطانوی بیرون ملک مقتول افراد
زمرہ:برطانوی شخصیات
زمرہ:تیز دھار ہتھیار سے اموات
زمرہ:جہاز راں
زمرہ:رائل سوسائٹی کے رفقا
زمرہ:غیرموجود آئی ایس بی این کے ساتھ صفحات
زمرہ:مقتول مرد مصنفین
زمرہ:مہم جو
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہوائی میں موت
زمرہ:1728ء کی پیدائشیں
زمرہ:1779ء کی وفیات
زمرہ:1779ء کے جرائم
زمرہ:اٹھارویں صدی کے انگریز روزنامچہ نگار
زمرہ:جیمز کک